b'\n_START_ARTICLE_\nEldorado (album)\n_START_SECTION_\nKoncept\n_START_PARAGRAPH_\nEldorado je prvi celotni konceptualni album; vodja skupine, Jeff Lynne, je pred pisanjem glasbe zasnoval zgodbo. Zgodba sledi osebi, ki preko sanj potuje v svet fantazij, da bi tako pobegnila razo\xc4\x8daranju svoje preproste vsakdanjosti. Lynne je pri\xc4\x8del album snovati kot odgovor na kritike njegovega o\xc4\x8deta, ljubitelja klasi\xc4\x8dne glasbe, ki je dejal, da repertorar ELO "nima melodije". Sli\xc5\xa1imo lahko veliko vpliva Beatlesov, zlasti v melodiji verza pri skladbi "Mister Kingdom", ki nekoliko spominja na skladbo "Across the Universe".\n_START_SECTION_\nSnemanje\n_START_PARAGRAPH_\nEldorado je tudi prvi album ELO, kjer je Lynne najel orkester; na prej\xc5\xa1njih albumih, je Lynne godala nasnemaval. Louis Clark je skupaj z Lynnom in Richardom Tandyjem album aran\xc5\xbeiral, sam pa je dirigiral godalom. Godalci skupine so prav tako sodelovali pri snemanju in lahko sli\xc5\xa1imo pri skladbah "Boy Blue" in "Laredo Tornado". Mike de Albuquerque je skupino zapustil na za\xc4\x8detku snemanja, ker so ga turneje oddaljevale od dru\xc5\xbeine. Lynne je tako posnel ve\xc4\x8dino basovskih linij in spremljevalnih vokalov, \xc4\x8deprav je kot basist in spremljevalni vokalist na albumu ozna\xc4\x8den de Albuquerque. De Alburquerqua je na turneji zamenjal Kelly Groucutt, skupini pa se je takrat pridru\xc5\xbeil \xc5\xa1e \xc4\x8delist Melvyn Gale. Skladba "Eldorado Finale" je orkestrirana podobno kot "Eldorado Overture". Lynne je o skladbi dejal: "V\xc5\xa1e\xc4\x8d so mi mo\xc4\x8dni akordi in rahlo neumen konec, kjer lahko sli\xc5\xa1i\xc5\xa1 kako kontrabasisti pospravljajo svoje base, ker ne bi igrali \xc5\xa1e ene milisekunde ve\xc4\x8d kot je bilo dolo\xc4\x8deno."'